CELEX: C2005/093/03
Language: et
Date: 2005-04-16 00:00:00
Title: Euroopa Kohtu (kolmas koda) 17. veebruari 2005. aasta otsus kohtuasjas C-134/03 (Giudice di pace di Genova-Voltri eelotsusetaotlus): Viacom Outdoor Srl versus Giotto Immobilier SARL (Teenuste vaba liikumine — Konkurents — Reklaamplakatite ülespanemise teenus — Kohalikku reklaamilõivu kehtestav siseriiklik õigusnorm — Avaliku reklaamplakatite ülespanemise teenuse osutamine kohaliku omavalitsuse poolt — Kohaliku omavalitsuse pädevus reguleerida reklaamplakatite ülespanemise teenuse osutamist — Mittediskrimineeriv siseriiklik maksustamine)

16.4.2005   
            
            
               ET
            
            
               Euroopa Liidu Teataja
            
            
               C 93/2
            
         
      EUROOPA KOHTU
   
   (kolmas koda)
   17. veebruari 2005. aasta otsus
   kohtuasjas C-134/03 (Giudice di pace di Genova-Voltri eelotsusetaotlus): Viacom Outdoor Srl versus Giotto Immobilier SARL (1)
   
   (Teenuste vaba liikumine - Konkurents - Reklaamplakatite ülespanemise teenus - Kohalikku reklaamilõivu kehtestav siseriiklik õigusnorm - Avaliku reklaamplakatite ülespanemise teenuse osutamine kohaliku omavalitsuse poolt - Kohaliku omavalitsuse pädevus reguleerida reklaamplakatite ülespanemise teenuse osutamist - Mittediskrimineeriv siseriiklik maksustamine)
   (2005/C 93/03)
   Kohtumenetluse keel: itaalia
   Kohtuasjas C-134/03, mille esemeks on Euroopa Kohtule EÜ asutamislepingu artikli 234 alusel Giudice di pace di Genova-Voltri (Itaalia) 10. märtsi 2003. aasta otsusega esitatud eelotsusetaotlus, mis saabus Euroopa Kohtusse 25. märtsil 2003, menetluses Viacom Outdoor Srl v. Giotto Immobilier SARL, tegi Euroopa Kohus (kolmas koda), koosseisus: koja esimees A. Rosas (ettekandja) ja kohtunikud A. Borg Barthet, J.-P. Puissochet, J. Malenovský ja U. Lõhmus; kohtujurist J. Kokott, kohtusekretär vanemametnik L. Hewlett, 17. veebruaril 2005 otsuse, mille resolutiivosa on järgmine:
   
               1.
            
            
               Eelotsuse küsimused EÜ artiklite 82, 86, 87 ja 88 tõlgendamise kohta on vastuvõetamatud.
            
         
               2.
            
            
               EÜ artikliga 49 ei ole vastuolus sellise lõivu nõudmine, nagu seda on 15. novembri 1993. aasta decreto legislativo'ga nr 507 – Revisione ed armonizzazione dell'imposta comunale sulla pubblicità e del diritto sulle pubbliche affissioni (seadusdekreet nr 507 – Kohaliku reklaamilõivu ja reklaamplakatimaksu muutmine ja ühtlustamine) kehtestatud kohalik reklaamilõiv.
            
         
      (1)  ELT C 146, 21.6.2003.